**Ջեսիկա Քոքս** (անգլ.՝ Jessica Cox, փետրվարի 2, 1983(1983-02-02), Sierra Vista, Կոչիս շրջան, Արիզոնա, ԱՄՆ), ֆիլիպինյան ծագմամբ ամերիկացի, որը ծնվել է բացառիկ բնածին արատով՝ առանց երկու ձեռքերի։ Հայտնի է որպես աշխարհում առանց ձեռքերի առաջին մարդը, որը ստացել է օդաչուի արտոնագիր և թեկվոնդոյի սև գոտի։

Կենսագրություն
--------------

Ջեսիկա Քոքսը ծնվել է 1983 թվականի փետևվարի 2-ին Ուիլյամ և Ինես Քոքսերի ընտանիքում։ Ջեսիկան ունի Ջեյսոն անունով եղբայր և Ջեկի անունով քույր։ 10 տարեկան հասակից Ջեսիկան զբաղվել է թեկվանդոյով և արդեն չորս տարի հետո ստացել է իր առաջին սև գոտին։ 14 տարեկանում աղջիկը որոշել է հրաշարժվել պրոթեզներից։ 1997 թվականին նա ընտանիքի հետ տեղափոխվել է Թուսոն։ Հետագայում քոլեջում և համալսարանում վերսկսել է մարզումները և ստացել է 2-րդ դան սև գոտի։ Ձեռքերի փոխարեն օգտագործելով ոտքերը՝ նա կարողանում է առանց որևէ սահմանափակման վարել սովորական (ոչ հաշմանդամների համար նախատեսված) ավտոմեքենա, օգտվել համակարգչի ստեղնաշարից՝ րոպեում 25 բառ տպելով, հանել և տեղադրել կոնտակտային ոսպնյակները, սանրել մազերը, խոսել հեռախոսով։ Քոքսը նաև ջրասուզորդ է։

2005 թվականին Քոքսն ավարտել է Արիզոնայի համալսարանը՝ ստանալով հոգեբանության մասնագետի որակավորում և նույն տարում սկսել է սովորել օդաչուի մասնագիտությունը։ 2008 թվականի հոկտեմբերի 10-ին նա արտոնագիր է ստացել կառավարելու 1946 թվականի նմուշի թեթև մոնոպլան և դարձել է աշխարհում առանց ձեռքերի առաջին օդաչուն։ Ուսուցումը տևել է 3 տարի՝ սովորական 6 ամսվա փոխարեն, որի ընթացքում Քոքսը կատարել է 89 ժամ թռիչք։ Այդ հաջողությունից հետո Քոքսը դարձել է մոտիվատոր բանախոս և հանդես է գալիս ԱՄՆ-ից դուրս։

2014 թվականին Քոքսը հաղթահարել է ԱՄՆ-ի ամենահայտնի հեծանվային մրցույթի (El Tour de Tucson) քառասուն մղոն (64,4 կմ) հատվածը։

2015 թվականին Քոքսը հրատարակել է իր՝ «Վերացրեք ձեր սահմանները» (*Disarm Your Limits*) անվանումով ինքնակենսագրականը։ Նույն տարի նկարահանվել է Ջեսիկա Քոքսին նվիրված «Right Footed» փաստագրական ֆիլմը։

Ջեսիկա Քոքսը ոգեշնչել է արաբ կին ինժեներ Ռիմ Ալ Մարզուկիին միայն ոտքերով կառավարվող մեքենա ստեղծելու գործում։

Ջեսիկա Քոքսն ամուսնացած է Պատրիկ Չեմբերլենի հետ։

Տես նաև
-------

* Նիք Վույչիչ

Ծանոթագրություններ
------------------

1. 1 2 3 4 5 6 7  *Ирен Мессина.* Jessica Cox is just like any other licensed pilot—except she has no arms (անգլ.) на сайте *tucsonweekly.com*, 27 августа 2009
2. 1 2 3 4 5  Woman born with no arms becomes first pilot to fly plane using only feet (անգլ.) на сайте *telegraph.co.uk*, 8 декабря 2008
3. ↑  Meet world's first armless pilot Jessica Cox (անգլ.) на сайте *dailytelegraph.com.au*, 9 декабря 2008
4. 1 2 3 4 5 6  *Рин Гаргулински.* New feat with her feet: Tucsonan, born minus arms, earns pilot’s license (անգլ.) на сайте *tucsoncitizen.com*, 2 декабря 2008
5. 1 2  *Анна Мадрзык.* Learning to Scuba Dive Regardless of Disability Status Archived 2017-09-25 at the Wayback Machine. (անգլ.) на сайте *incfit.org*
6. 1 2  Jessica Cox has One Pilot's License, Two Black Belts, and Zero Arms (անգլ.) на сайте *disaboomlive.com*, 10 ноября 2008 Архивировано из первоисточника 26 июля 2011
7. 1 2  *Меган Гутри.* Armless athlete rides in El Tour de Tucson (անգլ.) на сайте *cronkitenewsonline.com*, 3 декабря 2014
8. ↑  *Disarm Your Limits* на Facebook
9. ↑  *Disarm Your Limits* ISBN 978-0-9863627-0-5
10. ↑  Официальный сайт фильма Archived 2018-11-27 at the Wayback Machine. (անգլ.)
11. ↑  «Right Footed»(անգլ.) ֆիլմը Internet Movie Database կայքում
12. ↑  *Кайл Синклейр.* Expect more Emirati women in engineering, young UAE inventor says (անգլ.) на сайте *thenational.ae*, 5 ноября 2013
13. ↑  *Right Footed* Star Jessica Cox & Husband Patrick Talk Marriage & Partnership (անգլ.) на сайте *fuse.tv*, 17 мая 2017 Видео 0:04:06

Արտաքին հղումներ
----------------

* Ջեսիկա Քոքսի պաշտոնական կայք (անգլ.)